Tina Weirather (2017)
**Christina Weirather** (sündinud 24. mail 1989 Vaduzis) on Liechtensteini mäesuusataja. Tema vanemad ema Hanni Wenzel ja isa Harti Weirather on endised mäesuusatajad.

Juunioride maailmameistrivõistlustel 2006. aastal Mont Sainte-Anne'is võitis Weirather kuldmedali suurslaalomis. Aasta hiljem Altenmarktis tuli ta juunioride maailmameistriks kiirlaskumises. Samal aastal sai ta juunioride MM-il veel kaks hõbemedalit suurslaalomis ja ülisuurslaalomis. 2009. aasta juunioride MM-il Garmisch-Partenkirchenis oli ta suurslaalomis teine.

Esimese medali maailmameistrivõistlustelt võitis ta 2017. aastal Sankt Moritzis, kui võitis ülisuurslaalomis hõbemedali.

2018. aasta taliolümpiamängudel Pyeongchangis võitis ta oma esimese olümpiamedali, kui sai ülisuurslaalomis pronksi. See oli Liechtensteini esimene medal taliolümpiamängudel pärast 1988. aastat.

Esimese võistluse maailma karikasarjas tegi Weirather Söldenis 22. oktoobril 2005 suurslaalomis, kus ta oli esimese laskumise järel 77 startinu seas 55. kohal ja selle tulemusega ta teisele laskumisele ei pääsenud. Esimest korda punktikohale, ehk 30 parema hulka pääses ta Reiteralmis 2006. aasta detsembris Alpi kahevõistluses, kui ta sai 22. koha. Poodiumile pääses Weirather esimest korda Lake Louise'is 2. detsembril 2011 kiirlaskumises, kui ta sai teise koha. Esimese etapivõidu sai ta 1. märtsil 2013 Garmisch-Partenkirchenis ülisuurslaalomis.

Saavutused
----------

###  Olümpiamängudel

* 2018 Lõuna-Korea Pyeongchangis
	+ pronksmedal ülisuurslaalomis

### Maailmameistrivõistlustel

* 2017 Šveits Sankt Moritzis
	+ Hõbe hõbemedal ülisuurslaalomis

### Juunioride maailmameistrivõistlustel

* 2006 Kanada Mont Sainte-Anne'is
	+ Kuld **juunioride maailmameister** suurslaalomis
* 2007 Austria Altenmarktis
	+ Kuld **juunioride maailmameister** kiirlaskumises
	+ Hõbe hõbemedal suurslaalomis
	+ Hõbe hõbemedal ülisuurslaalomis
* 2009 Saksamaa Garmisch-Partenkirchenis
	+ Hõbe hõbemedal suurslaalomis

### Maailma karikasarjas

* Ülisuurslaalomi karikas
	+ **1. koht**: **2017, 2018**
	+ 2. koht: 2016
	+ 3. koht: 2014
* Kiirlaskumise karikas
	+ 2. koht: 2012
	+ 3. koht: 2018

Tina Weirather on osalenud (seisuga 25. märts 2018) 193 MK-etapil ja jõudnud esikolmikusse 38 korral, neist 9 on ta võitnud.

#### Maailma karikasarja etapivõidud

| Jrk-nr | Aasta | Kuupäev | Koht | Riik | Ala |
| --- | --- | --- | --- | --- | --- |
| **1.** | 2013 | 1. märts | Garmisch-Partenkirchen |  Saksamaa | ülisuurslaalom |
| **2.** | 2013 | 14. detsember | St. Moritz |  Šveits | ülisuurslaalom |
| **3.** | 2013 | 22. detsember | Val-d'Isère |  Prantsusmaa | suurslaalom |
| **4.** | 2015 | 7. märts | Garmisch-Partenkirchen |  Saksamaa | kiirlaskumine |
| **5.** | 2016 | 21. veebruar | La Thuile |  Itaalia | ülisuurslaalom |
| **6.** | 2016 | 17. märts | St. Moritz |  Šveits | ülisuurslaalom |
| **7.** | 2017 | 16. märts | Aspen |  USA | ülisuurslaalom |
| **8.** | 2017 | 3. detsember | Lake Louise |  Kanada | ülisuurslaalom |
| **9.** | 2018 | 3. märts | Crans-Montana |  Šveits | ülisuurslaalom |

Välislingid
-----------

|  |  |
| --- | --- |
|  | Pildid, videod ja helifailid Commonsis: **Tina Weirather** |

* Tina Weiratheri koduleht
* Tina Weirather FIS-i kodulehel (inglise)